nb is is is is en hbs_lat nb nb is is is is en en is is is is is nb is is is is is is is is is is is is is is is is is is is is is is is is is is is is is is is is is is is is is de cs it is hu is is is en is en sv is is is is is is cs is is is en is is is is is lt is is is is is is is is is is da is is is lt is is is is sk is is ceb is is is id is is is is de de is en is pt is is is cs nl sk pl is is is is is is is ceb is is is hu is is hu cs is is is is is sq is pl is is is is is cs is de is de es hbs_lat is is cs is is ca is is lt is is ur hu hu is sk cs pl is is is is is is is pl is is is is is is is is ceb is hu en hbs_lat en is is is is cs is is da is sv sq is is is is sk is is is is sv is is is is is is is is ceb is is is en is da is pt de is is id is is is id is is is is is is cs is is is is is is is is pt is ca is is fi es is is is is cs is is is en is is is is is lt is is is is is hu is is is cs is is is is is is is is is en hbs_lat nb is is is is is is en is da is es
Landsbankanum er annt um öryggi þitt á netinu. Þess vegna er okkur kappsmál að standa vörð um netaðgengi að persónuupplýsingum þínum svo að óviðkomandi komist ekki í þær.
Öryggiskerfi Landsbankans fyrir netbanka einstaklinga hámarkar öryggi notandans, gerir auðkennislykla óþarfa, eykur þægindi við notkun og dregur úr líkum á fjársvikum og annarri misnotkun.
Ekki þarf að nota auðkennislykil við innskráningu og aðgerðir í netbankanum.
Öryggiskerfið lærir að þekkja hegðun notandans og biður um staðfestingu á auðkenni, t.d. með því að svara öryggisspurningu eða símtali úr kerfinu, ef brugðið er út af hefðbundinni notkun. Að öllu jöfnu finnur viðskiptavinurinn þó ekki fyrir kerfinu.
Landsbankinn var fyrsti bankinn á Norðurlöndum sem innleiddi þessa lausn en á heimsvísu notast yfir 6.000 bankar við kerfið, með um 350 milljón netbankanotendur.
Click here and start typing
Hvernig getur það verið öruggara að nota bara notandanafn og lykilorð í stað auðkennislykils?
Vegna þess að kerfið byggir á mynsturgreiningu milli nútíðar og fortíðar þar sem litið er til hundruða þátta, annars vegar í aðgerðum notanda og hins vegar í aðstæðum hans. Óprúttinn aðili með ólíklega aðgerð þarf að svara öryggisspurningunum þínum rétt eða svara símtali í einu af þeim símanúmerum sem þú gafst upp áður en hann fær aðgang að netbankanum þínum eða lýkur sviksamlegum viðskiptum.
Er þessi upplýsingaöflun í samræmi við lög og reglur um persónuvernd?
Í þessu tilfelli rétt sem öðrum þá er Landsbankanum umhugað um verndun persónuupplýsinga. Landsbankinn hefur ekkert aðgengi að þeim upplýsingum sem safnað er og hefur því ekki möguleika á að vinna upp úr gögnunum. Upplýsingarnar eru eingöngu notaðar til þess að koma auga á óhefðbundna hegðun og vernda notendur netbankans þannig að bankaþjónustan á netinu sé eins örugg og unnt er. Landsbankinn tilkynnti fyrirhugaða vinnslu til Persónuverndar og hefur hún ekki gert athugasemdir.
Sem viðskiptavinur bankans þekkjum við hvernig þú berð þig að í viðskiptum við bankann, hvernig færslurnar eru, hvenær og hvaðan. Ef við verðum vör við atferli sem ekki líkist hefðbundinni hegðun þinni, munum við óska eftir að þú gerir grein fyrir þér, svo við getum verið viss um að það sért þú en ekki einhver annar sem hefur fengið aðgang að netbankanum þínum. Slíkt mun aðeins gerast einstaka sinnum. Að öllu jöfnu verða engar beiðnir um viðbótarupplýsingar. Við gætum til dæmis óskað eftir staðfestingu þess að þú sért í raun og veru að reyna að fá aðgang en ekki einhver annar ef einhver reynir að skrá sig inn með þínu notandanafni og aðgangsorði úr tölvu í öðru landi skömmu eftir að þú skráir þig út úr tölvunni sem þú notar venjulega heima.
Þarf ég að virkja öryggiskerfið?
Allir notendur fá beiðni í netbankanum um að tilgreina viðbótarupplýsingar. Þar á meðal gæti verið að velja nokkrar öryggisspurningar sem aðeins þú kannt svarið við, ásamt því að gefa upp símanúmer þar sem hægt er að ná í þig á meðan þú ert í netbankanum. Þegar það hefur verið gert er öryggiskerfið orðið virkt í netbankanumn þínum.
Hvað kostar þetta, t.d. auðkenning í gegnum símtal erlendis?
Öryggiskerfinu fylgir enginn kostnaður fyrir viðskiptavini frá hendi Landsbankans. Landsbankinn vill þó benda á að ef viðskiptavinur notar íslenskt farsímanúmer í útlöndum og er beðinn um að auðkenna sig í netbankanum símleiðis, tekur viðkomandi símafyrirtæki gjald fyrir móttöku símtalsins samkvæmt gjaldskrá.
Hvenær er óskað eftir viðbótarauðkenningu?
Það er aðeins beðið um viðbótarauðkenningu þegar tiltekin aðgerð eða færsla virðist vera óvenjuleg eða stangast á við hefðbundna hegðun þína í netbankanum. Einnig verður þú beðin(n) um að setja inn öryggisupplýsingarnar þínar þegar þú skráir þig inn í netbankann í fyrsta skipti.
Um hvaða upplýsingar til viðbótar verður beðið?
Ef vart verður við hegðun sem er óvenjuleg eða ekki dæmigerð verður þú beðin(n) að svara sjálfvirku símtali eða SMS. Þú gætir einnig verið beðin(n) um að svara nokkrum af öryggisspurningunum sem þú valdir.
Hvernig hegðun telst óvenjuleg eða ekki dæmigerð?
Hegðun telst óvenjuleg eða ekki dæmigerð ef eitthvað við hana virðist ekki samræmast því hvernig og hvaðan þú sinnir venjulega bankaviðskiptum þínum í netbankanum. Ef aðgerðin sem beðið er um virðist ekki dæmigerð fyrir þig, verður þú beðin(n) um nánari upplýsingar til að staðfesta að það sért þú en ekki einhver annar aðili sem er að nota netbankann í leyfisleysi.
Hvernig finnur bankinn hegðun sem er óvenjuleg eða ekki dæmigerð?
Öryggiskerfið miðar við þætti eins og hvaða færslum þú sinnir venjulega í netbankanum, hvernig tölvur þú notar yfirleitt til að komast í netbankann eða hvaða öryggisstillingar eru yfirleitt á tölvunni þinni. Hundruðir þátta eins og þessir mynda lýsingu sem er einstök fyrir þig og gerir okkur kleift að skera úr um hvort sá sem er að nota netbankann þinn sé í raun og veru þú.
Verð ég alltaf beðin(n) um nánari upplýsingar eftir þetta?
Nei, aðeins þegar vart verður við óvenjulega notkun eða hegðun sem ekki er dæmigerð fyrir þig. Að öllum líkindum mun það gerast mjög sjaldan.
Hvernig veit ég að þetta virkar?
Þú þarft aðeins að setja upp öryggisferlið einu sinni, eftir það virkar það sjálfkrafa. En í því felst að þú nýtur ávallt verndar — bæði þegar þú ert í netbankanum og það sem er enn mikilvægara, þegar þú ert ekki að nota netbankann.
Eru persónuupplýsingar mínar öruggar?
Já, persónuupplýsingar þínar eru öruggar vegna þess að við erum að ganga úr skugga um að það sé ekki einhver í leyfisleysi að reyna að fá aðgang að upplýsingunum þínum.
Þarf ég eða get ég notað íslenska stafi í öryggisspurningunum?
Þú ræður hvort þú hefur íslenska stafi í spurningunum og einnig þegar/ef það þarf að svara þeim.
Hvernig verða símanúmerin mín notuð?
Ef vart verður við hegðun sem er óvenjuleg eða ekki dæmigerð verður þú hugsanlega beðin(n) að svara sjálfvirku símtali. Þegar þú svarar símanum verður þú beðin(n) að tilgreina kóðann sem birtist þá á tölvuskjánum til að bera kennsl á þig. Símanúmer verða ekki seld þriðja aðila, né verða þau notuð til að hafa samband við þig vegna tilboða og kynninga.
Hvað þarf ég að gefa upp mörg símanúmer?
Það þarf að vera að minnsta kosti eitt símanúmer en við hvetjum þig til að gefa upp allt að þrjú símanúmer. Ef við þurfum að bera kennsl á þig, gætir þú fengið sjálfvirkt símtal í eitt af þeim símanúmerum sem þú gafst upp. Það er mikilvægt að gefa upp númer þar sem hægt er að ná í þig á meðan þú ert að nota netbankann. Til dæmis, ef þú notar netbankann í vinnunni ættirðu að gefa upp vinnusíma eða farsíma í vinnunni svo hægt sé að ná í þig þar. Það tryggir að þú getir haldið áfram í netbankanum án nokkurra óþæginda.
Hvað ef ég þarf að skipta um símanúmer?
Ef þú þarft að skipta um símanúmer skaltu annað hvort breyta því í stillingum netbankans eða hafa samband við þjónustuver bankans. Þegar þú notar netbankann gætu komið af og til beiðnir um að þú staðfestir að upplýsingar þínar séu réttar.
Hvað ef ekki er hægt að ná í mig í neinu af þeim símanúmerum sem gefin voru upp?
Ef ekki er hægt að ná í þig í þeim númerum sem þú gafst upp skaltu hafa samband við þjónustuver bankans.
Ég er nú þegar búin(n) að gefa upp símanúmer þar sem hægt er að ná í mig, af hverju er þá verið að biðja um þau aftur?
Stöku sinnum óskum við eftir að þú staðfestir að upplýsingarnar sem við erum með séu réttar, til að hámarka öryggi þitt og þægindi við notkun netbanka Landsbankans.
Hvernig kemur þetta í veg fyrir fjársvik?
Ef notandanafni þínu og aðgangsorði er stolið, verður þjófurinn að svara öryggisspurningunum þínum rétt eða svara símtali í einu af þeim símanúmerum sem þú gafst upp áður en hann fær aðgang að netbankanum þínum eða lýkur sviksamlegum viðskiptum. Ef notandinn getur ekki veitt þær upplýsingar, eða ef ekki næst í hann í síma, verður lokað á hann. Með þessum viðbótum hámörkum við öryggi í netbankanum þínum, um leið og þín eigin upplifun verður þægilegri.
Ég fer oft í netbankann, myndi ég ekki taka eftir því ef eitthvað óvenjulegt kæmi fram þar?
Það er mjög gott að þú farir oft inn í netbankann. Það er ávallt skynsamlegt að fylgjast reglulega með hvort óvenjulegar færslur birtist í netbankanum (eins og greiðslur sem þú hefur ekki innt af hendi). Þessi öryggisþjónusta auðveldar að koma í veg fyrir að slík atvik eigi sér nokkurn tíma stað og að allt sé eins og það á að vera þegar þú kannar stöðuna.
Ég er nú þegar með veiruvörn og einkaeldvegg. Af hverju þarf ég þetta?
Það er gott að þú skulir nota veiruvörn og einkaeldvegg. Gættu þess að sá hugbúnaður sé ávallt uppfærður til að vörn gegn veirum, Trójuhestum og tölvuhökkurum sé eins góð og vera má. Þessi nýja öryggisráðstöfun verndar gegn annars konar ógn, eins og stolnu notandanafni og aðgangsorði. Það virkar með öðrum öryggishugbúnaði þínum, en kemur ekki í staðinn fyrir hann.
Leiðin að eigin húsnæði
Ábyrgðir og erlend innheimta
Leiðin að eigin húsnæði
Fjármögnun bíla og tækja
Ábyrgðir og erlend innheimta
Leiðin að eigin húsnæði
Þjónustuver - 410 4000
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE